Virgo immaculata

('Virgo casta' vel 'Virgo immaculata') est  Graecus non liturgicus a Sancto Nectario Aegineo saeculo undevicensimo exeunte compositus, et primum in *Theotocario* (), libro hymnorum anno 1905 editus. In ritu Orthodoxo interdum ut initium Vesperae canitur, aut post finem liturgiae divinae, dum adoratur crux sancta et  tribuitur. 

## Primus textus Graecus et notae musicae 
Textus quattuor in partes dividitur (strophae S = 1, 2, 3, 4), quae iterum tres in subdivisiones (modulationes (Anglice *tunes*) T = A, B, C) dispertiuntur et bis repetuntur (iteratio I = α, β). Omnes 24 invocationes matris dei sequitur chorus R (repetendus chorus). 

** Αγνή Παρθένε**

## Textus Graecus primus, conversio Latina ad verbum, interpretatio Latina metrica rimansque 
Haec conversio ad verbum etiam verbis Latinitatis ecclesiasticae Graecaeque Perseaeque Hebraicaeque utitur. Verba Latinitatis ecclesiasticae sunt *salvatio* et *caeli* (pluralis verbi *caelum*); verba Graeca ecclesiastica sunt *hymnus,* *ode,* *angeli,* *archangeli,* *throni*; *paradisus* est verbum originis Perseae, et *cherubim* et *seraphim* sunt verba Hebraica.

;Textus Graecus originalis 
;Sanctus Nectarius 1905
**1.**
Αγνή Παρθένε Δέσποινα,
Άχραντε Θεοτόκε, **R**
Παρθένε Μήτηρ Άνασσα,
Πανένδροσέ τε πόκε. **R**

Υψηλοτέρα Ουρανών,
ακτίνων λαμπροτέρα, **R**
Χαρά παρθενικών χορών,
αγγέλων υπερτέρα, **R**

Εκλαμπροτέρα ουρανών,
φωτός καθαροτέρα, **R**
Των Ουρανίων στρατιών
πασών αγιωτέρα, **R**

**2.**
Μαρία Αειπάρθενε
κόσμου παντός Κυρία, **R**
Άχραντε Νύμφη Πάναγνε,
Δέσποινα Παναγία, **R**

Μαρία Νύμφη Άνασσα,
χαράς ημών αιτία, **R**
Κορή σεμνή Βασίλισσα,
Μήτηρ υπεραγία, **R**

Τιμιωτέρα Χερουβείμ,
υπερενδοξοτέρα **R**
Των ασωμάτων Σεραφείμ,
των Θρόνων υπερτέρα, **R**

**3.**
Χαίρε το άσμα Χερουβείμ,
χαίρε ύμνος Αγγέλων, **R**
Χαίρε ωδή των Σεραφείμ,
Χαρά των Αρχαγγέλων, **R**

Χαίρε ειρήνη και χαρά,
λιμήν της σωτηρίας, **R**
Παστάς του Λόγου ιερά,
άνθος της αφθαρσίας, **R**

Χαίρε Παράδεισε τρυφής
ζωής τε αιωνίας, **R**
Χαίρε το ξύλον της ζωής,
πηγή αθανασίας, **R**

**4.**
Σε ικετεύω Δέσποινα,
Σε, νυν, επικαλούμαι, **R**
Σε δυσωπώ Παντάνασσα,
Σην χάριν εξαιτούμαι, **R**

Κορή σεμνή και άσπιλε,
Δέσποινα Παναγία, **R**
Θερμώς επικαλούμαι Σε,
Ναέ ηγιασμένε, **R**

Αντιλαβού μου, ρύσαι με,
από του πολεμίου, **R**
Και κληρονόμον δείξον με
ζωής της αιωνίου. **R**

**R (Responsio chori):**
Χαίρε Νύμφη Ανύμφευτε.

;Conversio ad verbum 
;(Martinus Bachmaier 2016)
**1.**
Casta virgo, domina,
immaculata Dei genetrix!
Virgo, mater, regnatrix,
omninoque roscidum vellus.

Sublimior caelis,
radiis lucidior,
Gaudium virginalium chororum,
angelis superior,

Illustrior caelis,
luce mundior,
caelestibus exercitibus
omnibus sanctior.

**2.**
Maria semper virgo,
mundi totius domina!
Immaculata sponsa omnino casta,
domina omnino sancta,

Maria, sponsa, regnatrix,
gaudii nostri causa!
Puella venerabilis, regina,
mater nimis sancta,

Honoratior cherubim.
Magis laudatior
incorporalibus seraphim.
Thronis superior.

**3.**
Gaude, carmen cherubim!
Gaude, hymnus angelorum!
Gaude, ode seraphim,
gaudium archangelorum!

Gaude, pax et gaudium,
portus salvationis!
Conclave Verbo sacrum,
flos incorruptionis,

Gaude, paradise voluptatis
vitaeque aeternae!
Gaude, lignum vitae,
fons immortalitatis!

**4.**
Te imploro domina,
te nunc invoco.
Te mitigo, omnino regnans,
tuam gratiam exoro.

Puella venerabilis et immaculata,
domina omnino sancta!
Vehementer invoco te,
templum sacratum!

Adiuta me, vindica me
ab hoste!
Et heredem dic me
vitae aeternae!

**R (Responsio chori):**
Gaude (Salve), sponsa innupta!

;Conversio metrica rimansque 
;Martinus Bachmaier 2016–25 
**1.**
Deique casta genetrix,
manensque virgo munda. **R**
O rorum vellus paene nix;
tam gratiis abunda. **R**

O virginum laetitia.
O claritas candorum. **R**
Sublimior quam sidera.
Cacumen angelorum. **R**

Caelesti vas munditia
et luci praefulgenti. **R**
Caelesti vis militia
potentior pollenti. **R**

**2.**
O semper virgo rorida.
Maria labe pura. **R**
Totius mundi domina.
Regina regnatura. **R**

Electa sponsa candida.
O qualis imperatrix! **R**
Quae gignis pulchra gaudia.
Quam sancta tu creatrix! **R**

Illustris plus quam cherubim.
Thronisque maior iustis. **R**
Laudaris ultra seraphim
homiliis augustis. **R**

**3.**
Laetare, carmen cherubim.
Es angelis sonanda. **R**
Laetare, plectrum seraphim.
Archangelis cantanda. **R**

Laetare, pax et gaudium.
Tu portus es salutis. **R**
Conclave Verbo traditum.
Perennis flos virtutis. **R**

O lignum vitae viridis!
O mortem fons vincendi! **R**
O horte dis dulcedinis!
Aeternum ver vivendi. **R**

**4.**
Regina, ter quae salveas,
te corde nunc imploro. **R**
Inclina, quaeso, palpebras,
nam gratias exoro. **R**

O sancta virgo virginum.
O mater, me tuere. **R**
Hoc votum cures intimum,
sacratum templum vere: **R**

Me duc sinuque recipe.
Hostiles arce sicas. **R**
Me sic heredem denique
aeternae vitae dicas. **R**

**R (Responsio chori):**
Innuba nupta, gaudeas.

## Notae 
* *Axion Estin*

## Nexus externi 
* *Agni Parthene* (Graece). YouTube.

Categoria:Ecclesia Catholica
Categoria:Ecclesiae Orthodoxae
Categoria:Hymni Christiani